COVID-19 - NG Kenridge
Kliek vir toegang na die amptelike COVID-19 webtuiste. Hier is die skakel na die sinode se COVID-19 inligtingsforum.
NG Kenridge wil graag in die tuisbly-tyd mense in ons gemeenskap help wat óf steeds moet werk óf in ‘n hoë risiko kategorie val (mense oor 65 jaar en/of ‘n bestaande onderliggende mediese toestand) óf reeds siek geword het met die koronavirus en daarom in tuis-kwarantyn is. (Hierdie diens word binne die voorskrifte en bepalings van die ramptoestand reëls en regulasies, soos deur die regering gepubliseer in die Staatskoerant, gebied. Enige vrywilligers sal toestemmingsbriewe ontvang.)
Hieronder is twee aanmeldingsvorms.
Die eerste is om aan te meld, indien jy hulp benodig.
Die tweede is om aan te meld, indien jy hulp kan aanbied.
Hoe kan jy help in hierdie tyd?
Sluit aan by die maskermakers: ons versprei maskers na organisasies toe met wie ons in vennootskap staan. Ons het al meer as 1000 maskers oor die afgelope twee maande versprei. Kontak vir Teresa Visser by ontvangs@ngkenridge.co.za of 072 399 6993 vir meer inligting.
Sluit aan by die pakkers: ons ontvang van tyd tot tyd groot skenkings kos, wat vinnig verpak en versprei moet word. Ons het al oor die 2 ton appels, en 10 000 blikkies kos verpak en versprei. As jy deel wil word van die pakkers-span, kontak vir Melanie Thirion by melanie@ngkenridge.co.za of 072 286 3333 vir meer inligting.
Borg ‘n maandelikse kospak vir ‘n gesin. Ons is in vennootskap met twee netwerke wat kos voorsien aan weerlose families:
Crossroads LEAN netwerk: Die netwerk verskaf koopbewyse vir weerlose families in Crossroads, waarmee hul dan kos en tioletware kan aankoop.
Mercy Meals: Die netwerk span saam met Pick ‘n Pay Willowbridge om maandeliks kospakke te voorsien aan weerlose families op Durbanville plase.
Inbetalings aan enige een van die netwerke kan in die gemeente se rekening gemaak word. Gebruik asb die verwysing CrossroadsLEAN of MercyMeals wanneer die inbetaling gemaak word. Die gelde word dan een keer per maand aan die netwerke oorbetaal.
HOU DOP: Hou die gemeente se Facebook-blad NG Kenridge kerk/church dop, ons kommunikeer deurlopende behoeftes daar. Word ook deel van die gemeente se Whatsapp broadcast lys. Stoor die nommer 076 492 0008 op jou foon onder NG Kenridge. Stuur dan ‘n whatsapp na die nommer toe met jou naam en van. Jy sal dan deurlopend op hoogte gehou word van gemeente-aktiwiteite en behoeftes.
BID SAAM: Dra asb ons geloofsvriende op ander plekke in jul daaglikse gebede:
Zithulele en Maitland Gemeentes
Alta du Toit Nasorg
Sobambisana Community Development Projects
Ds. Christie en Johanna Dippenaar in Switzerland
Aanmeldingsvorm vir Covid-19 hulp
Maak telefoon oproepe om seker te maak dat alles in orde is.
Hulp met 'n kruideniersware diens.
Hulp om voorskrifte vir hoë risiko lidmate in te gee en af te haal.
Merk asseblief almal wat van toepassing is.
Hulp wat nie hierbo gelys is nie.
Ek het hulp nodig!
Ek val in 'n hoë risiko groep.
Ek is siek met die koronavirus en in tuis-kwarantyn.
Ek het hulp nodig met kruideniersware.
Ek het hulp nodig om my voorskrifte in te gee en af te haal.